CELEX: E2021P0005
Language: bg
Date: 2021-12-08 00:00:00
Title: Молба за консултативно становище от Съда на ЕАСТ, подадена от Héraðsdómur Reykjavíkur на 8 декември 2021 г. по делото Anna Bryndís Einarsdóttir срещу Министерството на финансите на Исландия (Дело E-5/21) 2022/C 153/07

7.4.2022   
            
            
               BG
            
            
               Официален вестник на Европейския съюз
            
            
               C 153/13
            
         
      Молба за консултативно становище от Съда на ЕАСТ, подадена от Héraðsdómur Reykjavíkur на 8 декември 2021 г. по делото Anna Bryndís Einarsdóttir срещу Министерството на финансите на Исландия
      (Дело E-5/21)
      (2022/C 153/07)
      С писмо от 8 декември 2021 г., получено в деловодството на съда на 13 декември 2021 г., към съда на ЕАСТ е отправено искане от Héraðsdómur Reykjavíkur (Районен съд на Рейкявик) за консултативно становище по делото Anna Bryndís Einarsdóttir/Министерство на финансите на Исландия по следния въпрос:
      В съответствие с член 6 от Регламент (ЕО) № 883/2004 за координация на системите за социална сигурност (вж. също член 21, параграф 3 от Регламента) задължена ли е държава от ЕИП, когато изчислява плащанията във връзка с отпуск по майчинство/бащинство, да изчислява референтния доход въз основа на съвкупните заплати на дадено лице на пазара на труда в цялото Европейско икономическо пространство? Нарушава ли се посочената по-горе разпоредба и принципите на Споразумението за ЕИП (вж. например член 29 от Споразумението за ЕИП), ако се вземат предвид само съвкупните заплати на дадено лице на националния пазар на труда?